**ЗАКОН**

**О ДОПУНИ ЗАКОНА О ДРУШТВИМА ЗА ОСИГУРАЊЕ**

Члан 1.

У Закону о друштвима за осигурање („Службени гласник Републике Српске“, бр. 17/05, 1/06, 64/06 и 74/10) послије члана 54. додаје се нови члан 54а. који гласи:

„Спречавање прања новца и финансирања терористичких активности

Члан 54а.

На друштво за осигурање које обавља животно осигурање примјењују се одредбе закона којим се уређује спречавање прања новца и финансирања терористичких активности.

Ако друштво за осигурање у свом пословању не извршава обавезе и задатке, или ако не предузима мјере и радње дефинисане прописима који уређују спречавање прања новца и финансирања терористичких активности, Агенција предузима мјере, издаје прекршајне налоге или покреће прекршајни поступак у складу са тим прописима.

Агенција може одузети дозволу за рад друштву за осигурање које је правоснажно проглашено кривим за кривично дјело прање новца и финансирање терористичких активности или проглашено кривим због тежег кршења одредаба закона којим се уређује спречавање прања новца и финансирања терористичких активности.“

Члан 2.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021- 453 /17 ПРЕДСЈЕДНИК

Датум: 27. април 2017. године НАРОДНЕ СКУПШТИНЕ

***Недељко Чубриловић***